ചര്ച്ചയായി സിദ്ധാര്ത്ഥിന്റേയും പ്രത്യുഷയുടേയും മരണം മുംബയ്: സീരിയല് പ്രേമികള്ക്ക് ബാലിക വധു എന്ന സീരിയലിലെ പ്രധാന കഥാപാത്രങ്ങളായ ആനന്ദിയേയും ശിവരാജിനേയും ഒരിക്കലും മറക്കാന് കഴിയില്ല . ആനന്ദിയായി അഭിനയിച്ച പ്രത്യുഷ ബാനര്ജി ബാങ്കൂര് നഗറിലെ ഹാര്മണിയിലെ ഫ്ലാറ്റിലെ ഫാനില് തൂങ്ങി മരിച്ച നിലയില് കണ്ടെത്തുകയായിരുന്നു . ഇപ്പോഴിതാ ശിവരാജായി അഭിനയിച്ച സിദ്ധാര്ത്ഥ് ശുക്ലയേയും ഹൃദയാഘാതത്തിന്റെ രൂപത്തില് മരണം കവര്ന്നിരിക്കുകയാണ്. പ്രിയകഥാപാത്രങ്ങളായ ആനന്ദിയുടെയും ശിവരാജിന്റെയും ഒന്നിച്ചുള്ള ചിത്രങ്ങള് പങ്കുവച്ച് ദുഃഖം പങ്കിടുകയാണ് പ്രേക്ഷകര്.2016ലാണ് പ്രത്യുഷ ആത്മഹത്യ ചെയ്യുന്നത്. പ്രത്യുഷയുടെ കാമുകന് രാഹുല്രാജ് സിംഗിനെ ആത്മഹത്യ പ്രേരണാകുറ്റം ചുമത്തി അറസ്റ്റ് ചെയ്യുകയും പിന്നീട് ജാമ്യത്തില് വിട്ടയക്കുകയും ചെയ്തിരുന്നു.പ്രത്യുഷ വിടപറഞ്ഞ് അഞ്ച് വര്ഷം കഴിഞ്ഞപ്പോള് സിദ്ധാര്ത്ഥിനേയും മരണം തട്ടിയെടുത്തു. ബിഗ്ബോസില് മത്സരിക്കുന്നതിനിടെ ഉറ്റസുഹൃത്തായ പ്രത്യുഷയുടെ മരണത്തെക്കുറിച്ച് സിദ്ധാര്ത്ഥ് സഹമത്സരാര്ത്ഥികളോട് സംസാരിച്ചതും വാര്ത്തയായിരുന്നു.The post ചര്ച്ചയായി സിദ്ധാര്ത്ഥിന്റേയും പ്രത്യുഷയുടേയും മരണം first appeared on MalayalamExpressOnline.